CELEX: 62019TN0634
Language: hu
Date: 2019-09-19 00:00:00
Title: T-634/19. sz. ügy: 2019. szeptember 19-én benyújtott kereset – FC kontra EASO

25.11.2019   
            
            
               HU
            
            
               Az Európai Unió Hivatalos Lapja
            
            
               C 399/79
            
         
      2019. szeptember 19-én benyújtott kereset – FC kontra EASO
      (T-634/19. sz. ügy)
      (2019/C 399/97)
      Az eljárás nyelve: görög
      
         Felek
      
      
         Felperes: FC (képviselő: B. Christianos ügyvéd)
      
         Alperes: Európai Menekültügyi Támogatási Hivatal (EASO)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az EASO kinevezésre jogosult hatóságának 2019. június 20-i EASO/ED/2019/309. sz. határozatát, amelyben elutasította a felperes által 2019. február 21-én, az Európai Unió tisztviselőinek személyzeti szabályzata 90. cikkének (2) bekezdése alapján benyújtott panaszt;
               
            
                  —
               
               
                  semmisítse meg az EASO kinevezésre jogosult hatóságának a felperes feladatok ellátása alóli felmentéséről (nyugállományba helyezés), díja egy része visszatartásának elrendeléséről, valamint az EASO helyiségeibe való bejutás megtiltásáról szóló, 2018. december 14-i EASO/ED/2018/365. sz. határozatát;
               
            
                  —
               
               
                  kötelezze az EASO-t, hogy a felperes által elszenvedett vagyoni kár megtérítése címén fizessen meg részére 6 504,00 eurót;
               
            
                  —
               
               
                  kötelezze az EASO-t, hogy a felperes által elszenvedett nem vagyoni kár és egészségkárosodás címén fizessen meg részére 250 000,00 euró; és
               
            
                  —
               
               
                  az EASO-t kötelezze a felperes részéről felmerült valamennyi eljárási költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első, arra alapított jogalap, hogy a megtámadott határozatok sértik a felperes megfelelő ügyintézéshez való jogát, különösen a pártatlanság és az objektivitás elve tekintetében, valamint a felperes meghallgatáshoz való alapvető jogát.
               
            
                  2.
               
               
                  A második, arra alapított jogalap, hogy a nyilvánosságra hozatal módszerei a felperes személyes adataival való visszaélésnek minősülnek, továbbá sértik az ártatlanság vélelmét és az arányosság elvét.
               
            
                  3.
               
               
                  A harmadik, arra alapított jogalap, hogy a megtámadott határozatok nyilvánvaló értékelési hibában szenvednek, továbbá hogy azok nem tartalmaznak indokolást.
               
            
                  4.
               
               
                  A negyedik, arra alapított jogalap, hogy a megtámadott határozatok érintették a felperes védelemhez való jogának gyakorlását, és lényegében megakadályozták azt